ওয়েব ডেস্ক : পার্ক সার্কাসের ডন বস্কো স্কুলে আগুন। ছড়াল তীব্র আতঙ্ক। ছাদ থেকে ধোঁয়া বের হতে দেখা যায়। তবে দক্ষতার সঙ্গে পরিস্থিতি সামাল দেয় স্কুল কর্তৃপক্ষ। এই পরিস্থিতিতেও, মাথা ঠান্ডা রেখে পড়ুয়াদের লাইন দিয়ে নিচে নামিয়ে নিয়ে আসেন শিক্ষকরা। দ্রুত খালি করে দেওয়া হয় স্কুল। ঘটনাস্থলে পৌঁছয় দমকলের চারটি ইঞ্জিন। এর মধ্যে আতঙ্কিত অভিভাবকরাও পৌঁছে যান স্কুলে। তবে স্কুল কর্তৃপক্ষের তত্‍পরতায় উত্তেজনা কখনই মারাত্মক পর্যায়ে পৌঁছয়নি। সুরক্ষিত রয়েছে পড়ুয়ারা।